ન્યુયોર્ક ટાઇમ્સે એક વેસ્ટર્ન સિકયોરિટી અધિકારીને ટાંકીને જણાવ્યું હતું કે ગત વર્ષે પણ ટયુનિશિયામાં બે મોટા આતંકી હુમલા કરવામાં આવ્યા હતા. આ હુમલામાં આઇએસનો ઓપરેટિવ નોરુદદ્દીન ચોચેન માર્યો ગયો છે કે નહીં તે અંગે ગુપ્તચર અધિકારીઓ તપાસ કરી રહ્યા છે. ગઇ સાલ ટયુનિશિયામાં થયેલા બે મોટા આતંકી હુમલાનો માસ્ટર માઇન્ડ નોરુદદ્દીન હતો. ગઇ સાલ જુલાઇ સુજે શહેરના એક બીચ રિસોર્ટ પર થયેલા આ હુમલામાં ૩૮ પ્રવાસીઓ માર્યા ગયા હતા. જેમાં ૩૦ બ્રિટિશ નાગરિકોનો સમાવેશ થતો હતો. આ ઉપરાંત માર્ચમાં ટયુનિશ શહેરમાં નેશનલ બારડો મ્યુઝિયમ ખાતે થયેલા હુમલામાં ર૧ પ્રવાસીઓ માર્યા ગયા હતા. આ બંને હુમલાની જવાબદારી આઇએસએ સ્વીકારી હતી.